Arrondiment de Montalban

L’Arrondiment de Montalban (-de Montauban en gascon) es una division administrativa e una anciana division electorala d'aquí a la fin de la Tresena Republica pels conselhièrs d'arrondiment e per l'eleccion dels deputats francesa situada dins la region d', ancianament de Miègjorn-Pirenèus e lo departament de Tarn e Garona. Lo capluòc es la vila carcinòla de Montalban. L'arrondiment s'espandís en Carcin, puslèu al nòrd de la vila, en Lengadòc, al sud de la vila, en Roergue (ancian canton de Sent Antonin) e en Gasconha (mai que mai en Lomanha). La lenga autoctòna es l'occitan, mai que mai lo lengadocian, mas tanben lo gascon.

Istòria
L'arrondiment se creèt en 1800 dins lo departament d'Òut. En 1808, l’arrondiment sèrviguèt, ambe de tròces d’autres departaments, a crear lo Tarn e Garona e lo capluòc venguèt prefectura (mès l'arrondiment de Moissac se creèt en partida sus l'arrondiment de Montalban).

En 1926, l’arrondiment ganhèt los cantons de Verdun de Garona http://cassini.ehess.fr/cassini/fr/html/fiche.php?select_resultat=39382, de Grisòlas http://cassini.ehess.fr/cassini/fr/html/fiche.php?select_resultat=15636 e de Montuèg http://cassini.ehess.fr/cassini/fr/html/fiche.php?select_resultat=23307, venguts de l'arrondiment dels Sarrasins. En 1810, l'arrondiment aviá ja ganhat lo canton de Vilabrumièr http://cassini.ehess.fr/cassini/fr/html/fiche.php?select_resultat=40126, vengut tanben de l'arrondiment dels Sarrasins. Lo motiu d'aquels càmbiaments èra la proximitat e las relacions comercialas pus intensas ambe la prefectura qu'ambe la sosprefectura.

Composicion d'aquí a 2015
 canton de Cauçada
 canton de Cailutz
 canton de Grisòlas
 canton de La Francesa
 canton de Molièras
 canton de Montclar de Carcin
 canton de Montalban-1 (e ancian canton de Montalban-èst)
 canton de Montalban-2
 canton de Montalban-3 (e ancien canton de Montalban-oèst)
 canton de Montalban-4
 canton de Montalban-5
 canton de Montalban-6
 canton de Montuèg
 canton de Montpesat de Carcin
 canton de Negrapelissa
 canton de Sent Antonin
 canton de Verdun de Garona
 canton de Vilabrumièr

Composicion a partir de 2015
L'arrondiment a gardat las 92 comunas d'abans 2015, sense cap de fusion desempuèi (en 2019).

Nòtas e referéncias

Categoria:Arrondiment de Tarn e Garona